As luengas atapascas (tamién ditas atabascas) son un grupo espardito de luengas na-dene charratas per pueblos nativos nordamericanos distanment relacionatos, conoixitos como atapascos u indios atapascos, que habitan a l'Ueste d'America d'o Norte estallatos en dos grans grupos, un a lo Norte y l'altro a lo Sud. En o numero de luengas y de charradors, l'atapasca ye a familia más gran d'America d'o Norte dimpués de l'uto-azteca. En o respective a territorio, sólo que as luengas algonquinas abracan un aria más extensa.